|  |  |
| --- | --- |
| Раслыйм:  «Татмедиа» республика матбугат һәм массакүләм коммуникацияләр агентлыгы  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  Җитәкче  **А.Р. Зарипов** | Раслыйм:  «Иҗат берлеге –  Татарстан Республикасы  Журналистлар берлеге» ИО  **\_\_\_\_\_\_\_\_\_\_\_\_\_\_\_\_\_\_\_\_**  Рәис  **И.Ю. Әминов** |

**Татарстан Республикасы журналистика һәм массмедиа өлкәсендә**

«**Бәллүр каләм**» **–** «**Хрустальное перо**» **XXII конкурсын үткәрү турында НИГЕЗЛӘМӘ**

1. **Гомуми нигезләмәләр**
   1. Татарстан Республикасы журналистика һәм массмедиа өлкәсендә «Бәллүр каләм» – «Хрустальное перо» XXIIконкурсын (алга таба – Конкурс) гамәлгә куючылар һәм оештыручылар – «Татмедиа» республика матбугат һәм массакүләм коммуникацияләр агентлыгы һәм Татарстан Республикасы Журналистлар берлеге.
   2. Конкурс Татарстан Республикасы җитәкчеләре ярдәме белән үткәрелә.
   3. Конкурсның максаты – журналистларның һөнәри үсешенә ярдәм итү, аудиториянең журналист сүзенә ышанычын арттыру, республиканың массакүләм мәгълүмат чараларын үстерү.
   4. Конкурсның максатлары – конкурс үткәрелә торган ел дәвамында медиа өлкәсен үстерүгә конструктив йогынты ясаган физик һәм юридик затларны, учреждениеләрне һәм оешмаларны ачыклау һәм бүләкләү.
   5. Конкурс үткәрелү турында мәгълүмат «Татмедиа» республика матбугат һәм массакүләм коммуникацияләр агентлыгы рәсми сайтында https://[www.tatmedia.tatarstan.ru](http://www.tatmedia.tatarstan.ru) «Яңалыклар», «Конкурслар һәм проектлар» бүлекләрендә, шулай ук Татарстан Республикасы Журналистлар берлегенең рәсми сайтында https://[www.sj-rt.ru](http://www.sj-rt.ru) урнаштырыла.
   6. Конкурска документлар тапшыру срогы – Конкурсны гамәлгә куючыларның рәсми сайтында Нигезләмә урнаштырылган көннән алып 2019 елның 5 апрелендә 17:00 сәгатькә кадәр.
   7. Конкурска бер генә гариза керсә һәм/яисә бер гариза да кермәсә, Конкурс үткәрелмәде дип таныла.
   8. Конкурсны үткәрү эшчәнлеген координацияләү «Татмедиа» республика матбугат һәм массакүләм коммуникацияләр агентлыгы һәм Татарстан Республикасы Журналистлар берлеге тарафыннан оештырылган Оештыру комитетына йөкләнә.
2. **Конкурска гариза бирүчеләр, конкурста катнашучылар һәм конкурс номинантлары**
   1. Конкурска законнарда билгеләнгән тәртиптә теркәлгән массакүләм мәгълүмат чаралары редакцияләре, аерым авторлар, фотожурналистлар, телеоператорлар, авторлар коллективлары, матбугат хезмәте җитәкчеләре, министрлыкларның һәм ведомстволарның, предприятиеләрнең, оешмаларның, Татарстан Республикасы шәһәрләре һәм районнары муниципаль берәмлекләренең, Россия Федерациясе дәүләт идарәсе органнары Татарстан Республикасы буенча территориаль структураларының һәм Татарстан Республикасында эшләүче башка федераль оешмаларның матбугат секретарьлары гариза бирә ала.
   2. Конкурска гариза бирүчеләр – Конкурс турында Нигезләмәнең 5.3. пункты нигезендә документлар тапшырган массакүләм мәгълүмат чаралары (законнарда билгеләнгән тәртиптә теркәлгән) редакцияләре, аерым авторлар, фотожурналистлар, телеоператорлар, авторлар коллективлары, матбугат хезмәте җитәкчеләре, министрлыкларның һәм ведомстволарның, предприятиеләрнең, оешмаларның, Татарстан Республикасы шәһәрләре һәм районнары муниципаль берәмлекләренең, Россия Федерациясе дәүләт идарәсе органнары Татарстан Республикасы буенча территориаль структураларының һәм Татарстан Республикасында эшләүче башка федераль оешмаларның матбугат секретарьлары.
   3. Конкурста катнашучылар – конкурска җибәрелгән эшләре Конкурска кертелгән массакүләм мәгълүмат чаралары (законнарда билгеләнгән тәртиптә теркәлгән) редакцияләре, аерым авторлар, фотожурналистлар, телеоператорлар, авторлар коллективлары, матбугат хезмәте җитәкчеләре, министрлыкларның һәм ведомстволарның, предприятиеләрнең, оешмаларның, Татарстан Республикасы шәһәрләре һәм районнары муниципаль берәмлекләренең, Россия Федерациясе дәүләт идарәсе органнары Татарстан Республикасы буенча территориаль структураларының һәм Татарстан Республикасында эшләүче башка федераль оешмаларның матбугат секретарьлары.
   4. Номинат – 2 нче тур нәтиҗәләре буенча премиягә тәкъдим ителә торган зат.
   5. Конкурска җибәрелгән эшләр бер зат яки иҗат коллективы тарафыннан башкарылган булырга мөмкин.
   6. Гариза бирүчеләр Конкурста катнашу өчен әлеге Нигезләмәнең 3, 4, 5, һәм 6 бүлекләрендә бәян ителгән тәртиптә һәм күрсәтелгән шартларны, таләпләрне үтәп документлар әзерләргә һәм тапшырырга тиеш.
   7. Гариза бирүче Конкурсның бер номинациясендә катнашу өчен бер генә гариза бирә ала.
   8. Конкурска гариза бирүче берничә номинация буенча документлар тапшыра ала, бу очракта Журналист премияләре (призлары) комиссиясе (алга таба – Комиссия) тарафыннан карала торган документлар һәрбер номинация буенча аерым әзерләнергә тиеш.
3. **Конкурсның номинацияләре** 
   1. Конкурс түбәндәге номинацияләр буенча үткәрелә:

* **«Һөнәргә тугрылык өчен»** **- 1 премия.**

Татарстан Республикасында журналистиканы үстерүгә һәм журналистлар бергәлеген ныгытуга зур өлеш керткән матбугат, радио, телевидение, нәшрият-полиграфия эшчәнлеге ветераннарына бирелә.

* **«Елның иң яхшы редакциясе» - 2 премия.**

Татарстан Республикасының республика, шәһәр һәм район массакүләм мәгълүмат чаралары редакцияләре катнаша.

* **«Елның иң яхшы журналисты»** **- 2 премия.**

Татарстан Республикасының республика, шәһәр һәм район массакүләм мәгълүмат чаралары журналистлары катнаша.

* **«Объектив аша караш» - 2 премия.**

Татарстан Республикасының республика, шәһәр, район массакүләм мәгълүмат чаралары фотожурналистлары һәм телеоператорлары катнаша.

* **«Туган тел»** **- 1 премия.**

Татарстан Республикасыннан читтә татар телендә чыга торган массакүләм мәгълүмат чаралары редакцияләре һәм аерым журналистлары катнаша.

**2019 елның махсус проектлары**

* **«FIFA 2018 елда футбол буенча дөнья чемпионаты» -** массакүләм мәгълүмат чараларында теманы иң яхшы яктырткан өчен **1 приз**.
* **«Россия Федерациясендә волонтер елы» -** массакүләм мәгълүмат чараларында теманы иң яхшы яктырткан өчен **1 приз.**
* **«Татарстан Республикасында Лев Толстой елы» -** массакүләм мәгълүмат чараларында теманы иң яхшы яктырткан өчен **1 приз**.
* **«Шиһабетдин Мәрҗаниның тууына 200 ел» -** массакүләм мәгълүмат чараларында теманы иң яхшы яктырткан өчен **1 приз**.

**2020 елга махсус проектлар**

* **«Россия Федерациясендә театр елы» -** массакүләм мәгълүмат чараларында теманы иң яхшы яктырткан өчен.
* **«Татарстан Республикасында эшче һөнәрләр елы»** массакүләм мәгълүмат чараларында теманы иң яхшы яктырткан өчен.
* **«WorldSkills Kazan 2019 дөнья чемпионаты» -** массакүләм мәгълүмат чараларында теманы иң яхшы яктырткан өчен.

1. **Конкурс эшләрен бәяләү критерийлары**
   1. Конкурс эшләрен бәяләү критерийлары:

- конкурс материалларының Конкурсның максатларына һәм бурычларына туры килүе;

- материалларның актуаль, социаль әһәмиятле, иҗтимагый кирәкле булуы;

- аналитик караш, теманы тирәннән яктырту;

- фактлар, ышандыру, раслау;

- аңлаешлы бәян итү;

- тел-сурәтләү чараларын, материалны үтемле җиткерү алымнарын куллану;

- индивидуаль иҗат стиле булу;

- композицион-структур төзелеше, баш исем (басма материаллар өчен), материалда иллюстрацияләр, инфографика куллану.

1. **Конкурсны үткәрү шартлары**

* 1. Гариза бирүчеләр басма вакытлы матбугатта, электрон вакытлы матбугатта, радио һәм телеэфирда **2018 елның 14 апреленнән 2019 елның 5 апреленә** (әлеге датаны кертеп) кадәрге чорда дөнья күргән эшләрне Конкурс номинацияләре нигезендә тәкъдим итә.
  2. Гариза бирүчеләр Конкурста катнашу өчен **«**Конкурс эшләрен бәяләү критерийлары**»** турында 4 бүлектә һәм **«**Конкурска гариза бирүчеләр өчен инструкция**»** турында 6 бүлектә бәян ителгән шартларга һәм таләпләргә туры килә торган документлар тапшырырга тиеш.
  3. Документлар **«**Татарстан Республикасы журналистика һәм массмедиа өлкәсендә **«**Бәллүр каләм**»** – **«**Хрустальное перо**»** XXII конкурсына**»** тамгасын куеп, 420066, Татарстан Республикасы, Казан шәһәре, Декабристлар урамы, 2 йорт адресы буенча **«**Татмедиа**»** республика матбугат һәм массакүләм коммуникацияләр агентлыгына (6 кат, 5 кабинет, ММЧ бүлеге) китерелә яисә почта аша җибәрелә. Белешмәләр өчен телефон: 8 (843) 570-31-12.
  4. Оештыру комитеты:

– булачак Конкурс, анда катнашу тәртибе һәм шартлары турында потенциаль катнашучыларга, шул исәптән массакүләм мәгълүмат чаралары аша хәбәр итү эшен оештыра, Конкурс барышын һәм аның йомгакларын яктыртып тора;

– Конкурс үткәрү турында нигезләмәнең Конкурсны гамәлгә куючыларның рәсми сайтларына урнаштырылуын тәэмин итә;

– Гариза бирүчеләргә Конкурста катнашу мәсьәләләре буенча консультацияләр бирә;

– конкурс эшләрен беренчел сайлап алуны (тапшырылган документларның Нигезләмәдә билгеләнгән таләпләргә туры килүен тикшерүне) үткәрә;

– Конкурсны йомгаклау документлары проектларын әзерли, Конкурста җиңүчеләргә дипломнар әзерләүне тәэмин итә, җиңүчеләрне бүләкләү тантанасын оештыра.

* 1. Конкурска килгән эшләргә рецензия бирелми.
  2. Анкета-гаризаны һәм конкурс эшен билгеләнгән срокны бозып тапшыру, анкета-гаризаның/конкурс эшенең булмавы, анкета-гаризаның/конкурс эшенең әлеге Нигезләмәгә туры килмәве, документларның тулы булмавы, документларны билгеләнгән кагыйдәләрне бозып тапшыру, файлларны тиешле булмаган форматта тапшыру, сурәтендә яисә тавышында хилафлыклар булган эшләрне тәкъдим итү Конкурста катнашуга рөхсәт бирмәү өчен нигез булып тора.
  3. Конкурска кертелмәгән эшләр, җитешсезлекләре бетерелеп, документлар тапшыру өчен билгеләнгән срокларда яңадан Конкурска тәкъдим ителергә мөмкин.
  4. Конкурсны оештыручылар эшләрне, шул исәптән бүләкләргә лаек булган эшләрне дә киләчәктә файдалануны күздә тотмый, шуңа бәйле рәвештә конкурста катнашучылар эшләрне киләчәктә ничек файдалануны мөстәкыйль хәл итә. Бу авторга иҗади эштән үзе теләгәнчә файдаланырга, аерым алганда, килешү төзерлек зат яисә оешма табу мөмкинлеген бирә.
  5. Конкурс шартлары буенча, тәкъдим ителгән эшләрне катнашучыларга кире кайтару, конкурста катнашучының эшне кире кайтару турындагы таләбе буенча, конкурска йомгак ясалганнан соң, мондый таләп алынган мизгелдән алып 2 (ике) ай дәвамында Конкурста катнашучы/ катнашырга гариза бирүче хисабына гамәлгә ашырыла.
  6. Конкурста катнашуга бәйле чыгымнар (почта, командировка һ.б.) катнашучы тарафыннан мөстәкыйль түләнә.

1. **Конкурска гариза бирүчеләр, конкурста катнашучылар**

**һәм конкурс номинантлары өчен инструкция**

* 1. Конкурска гариза бирүчеләр документларны үз вакытында әзерләргә һәм тапшырырга тиеш.
  2. Документларның Оештыру комитетына керү көне аларны тапшыру көне булып санала.
  3. Документлар түбәндәгеләрдән гыйбарәт булырга тиеш:

1. әлеге нигезләмәнең 6.4. пунктында билгеләнгән форматта конкурс эше;
2. катнашу өчен анкета-гариза (1 нче кушымта) (төп нөсхә, күчермәсе яисә сканер аша чыгарылган PDF-файл форматындагы вариант);

ММЧ редакцияләре өчен – ММЧ теркәү турында таныклык (күчермәсе) яисә теркәлгән массакүләм мәгълүмат чаралары реестрыннан өземтә;

физик затлар өчен - паспорт яисә аны алмаштыручы документ (күчермәсе); персональ белешмәләрне эшкәртүгә, тапшыруга һәм таратуга ризалык (әлеге Нигезләмәгә 2 нче кушымтада бирелгән рәвештә);

иҗат коллективлары өчен – конкурс эшенә призлы урын бирелгән очракта акчаны процентлап бүлешү турында килешү.

* 1. Конкурска тапшырыла торган эшләргә таләпләр:
* телевизион эшләр (программалар, махсус репортажлар, видеосюжетлар циклы) МР4 форматындагы DVD дискларда тапшырыла. Конкурс эшләренә эшнең исеме, авторлары һәм эфирга чыгу датасы күрсәтелгән, оешма – массакүләм мәгълүмат чарасы редакциясе мөһере (булган очракта) һәм җитәкчесе имзасы белән таныкланган эфир белешмәсе кушып бирелә.
* басма массакүләм мәгълүмат чараларындагы язмалар сериясе ММЧ редакциясе мөһере куелган төп нөсхә яки басылып чыккан массакүләм мәгълүмат чарасы битенең күчермәсе рәвешендә тапшырыла. Язмалар оешма – массакүләм мәгълүмат чарасы редакциясе мөһере (булган очракта) һәм җитәкчесе имзасы белән таныкланган булырга тиеш;
* интернет басмалардагы язмалар, адреслы сылтама күрсәтелеп, кәгазь вариантта тапшырыла. Язмалар оешма – массакүләм мәгълүмат чарасы редакциясе мөһере (булган очракта) һәм җитәкчесе имзасы белән таныкланган булырга тиеш;
* радио эшләр (программалар, махсус репортажлар, видеосюжетлар циклы) МР3 форматындагы DVD дискларда тапшырыла. Конкурс эшләренә эшнең исеме, авторлары һәм эфирга чыгу датасы күрсәтелгән, оешма – массакүләм мәгълүмат чарасы редакциясе мөһере (булган очракта) һәм җитәкчесе имзасы белән таныкланган эфир белешмәсе кушып бирелә;
* фотоэшләр төп нөсхәдә һәм өстәмә рәвештә электрон саклагычларда (CD-диск) тапшырыла. Конкурс эшләренә эшнең исеме, авторлары күрсәтелгән, оешма – массакүләм мәгълүмат чарасы редакциясе мөһере (булган очракта) һәм җитәкчесе имзасы белән таныкланган белешмә кушып бирелә.
  1. Конкурс эшләре түбәндәге рәвештә тапшырыла:

- конкурс эшенең төп нөсхәсе, шулай ук барлык тиешле документлар кәгазьдә бастырылган, оешманың – Конкурска гариза бирүченең мөһере (булган очракта) һәм җитәкчесенең имзасы белән таныкланган булырга тиеш;

- бернинди дә төзәтмәләр гамәли көчкә ия түгел, моңа вәкаләтле зат тарафыннан имзаланган һәм оешманың – Конкурска гариза бирүченең мөһере (булган очракта) куелган очраклар керми.

* 1. Конкурста катнашучы конкурс эшен тапшырганнан соң аны үзгәртергә яисә кире алырга мөмкин, бу очракта Оештыру комитетына Конкурста катнашудан рәсми рәвештә баш тарту һәм аның сәбәпләре турында оешманың – Конкурска гариза бирүченең мөһере (булган очракта) һәм җитәкчесе имзасы белән таныкланган язмача хәбәрнамә тапшырылырга тиеш. Конкурста катнашудан баш тарту турында гариза Конкурсның оештыру комитетына тапшырыла һәм Комиссия тарафыннан конкурс эшләрен карау датасына кадәр кимендә 3 көн кала карауга кабул ителә.
  2. Конкурс эшләрен кабул итү срогы тәмамланганнан соң алынган конкурс эшләренең барысы да, соңга калуның сәбәбенә бәйсез рәвештә, соңга калган дип таныла. Конкурска соңга калган эшләр Оештыру комитеты тарафыннан каралмый.

1. **Журналист премияләре (призлары) буенча комиссия** 
   1. Комиссия составы Конкурсны гамәлгә куючылар тарафыннан раслана.
   2. Конкурсның оештыру комитеты 2019 елның 17 апреленнән дә соңга калмыйча (әлеге датаны да кертеп) конкурс эшләрен Комиссиягә карауга тапшырырга тиеш.
   3. Комиссия түләүсез нигездә эшли.
   4. Комиссия эше утырышларда гамәлгә ашырыла. Утырышта комиссия әгъзаларының яртысыннан артыгы катнашса, утырыш тулы хокуклы дип таныла.
   5. Комиссия эшенә рәис җитәкчелек итә. Комиссия рәисе булмаганда, рәис вазыйфалары аның урынбасарына йөкләнә.
   6. Комиссия әгъзалары конкурска тапшырылган эшләрне әлеге Нигезләмәнең 4 пунктында күрсәтелгән Конкурс эшләрен бәяләү критерийлар нигезендә бәяли.
   7. Конкурс эшләре тиешле номинациягә тапшырылмаган булса, Комиссия бу конкурс эшләрен аларга туры килә торган номинациядә карау хокукына ия.
   8. Конкурс эшләре әлеге Нигезләмәнең 4 бүлегендә билгеләнгән критерийларга туры килмәсә, Комиссия карары нигезендә әлеге конкурс эшләре каралмый.
   9. Комиссия карары комиссиянең утырышта катнашкан әгъзаларының күпчелек тавышы белән кабул ителә. Тавышлар саны тигез булганда Рәис яисә аны алмаштыручы зат тавышы хәл иткеч тавыш булып санала. Комиссия карары беркетмә рәвешендә рәсмиләштерелә.
   10. Комиссия Конкурста җиңүчеләрне Нигезләмәгә таянып ике турда билгели. Конкурс эшләрен бәяләү критерийларына туры килә торган эшләр 2 нче турга уза.
   11. Конкурска йомгак ясаганда түбәндәге карарларның берсе кабул ителә: а) һәрбер призлы урын өчен премияләр/призлар санына бәйле рәвештә, аларны түләү турында; б) кайбер номинацияләр өчен премияләр/призлар түләмәү турында; в) конкурста катнашкан эшләрнең берсе дә билгеләп үтәрлек дип танылмаса йә аларның берсе дә Конкурс шартларында бәян ителгән таләпләргә туры килмәсә, премияләрне гомумән дә түләмәү турында.
   12. Бер номинациягә бер генә гариза тапшырылса, бер гариза да тапшырылмаса, номинация тулысынча билгеләнмәсә, калган акчалар башка җиңүчеләр арасында тигез итеп бүленә.
   13. Комиссиянең оештыру эшчәнлеген секретарь башкара, ул комиссия составына керми һәм утырышларда тавыш бирү хокукыннан башка гына катнаша. Утырыш йомгаклары буенча секретарь беркетмә тутыра.
   14. 2 нче турга узган номинантлар 2019 елның 13 маеннан да соңга калмыйча (әлеге датаны да кертеп) игълан ителә. Номинантлар исемлеге «Ватаным Татарстан» һәм «Республика Татарстан» газеталарында басылып чыга һәм «Татмедиа» республика матбугат һәм массакүләм коммуникацияләр агентлыгы рәсми сайтында [www.tatmedia.tatarstan.ru](http://www.tatmedia.tatarstan.ru)., Татарстан Республикасы Журналистлар берлеге рәсми сайтында [www.sj-rt.ru](http://www.sj-rt.ru). урнаштырыла.
2. **Премия фонды һәм бүләкләү системасы**
   1. «Бәллүр каләм» – «Хрустальное перо» конкурсы җиңүчеләрен бүләкләү тантанасының урыны һәм вакыты турында конкурсны оештыручылар өстәмә рәвештә хәбәр итә.
   2. Конкурс номинацияләрендә җиңүчеләр дипломнар, «Бәллүр каләм» – «Хрустальное перо» сыннары һәм акчалата призлар белән бүләкләнә. Гомуми премия фонды - 360 000 сум тәшкил итә:

|  |  |  |  |  |
| --- | --- | --- | --- | --- |
| **№** | **Номинацияләр** | **Премияләр саны** | **Премияләр суммасы** | **Гомуми сумма**  **(сумнарда)** |
|  | «Һөнәргә тугрылык өчен» | 1 | 80 000 | 80 000 |
|  | «Елның иң яхшы редакциясе» | 2 | 40 000 | 80 000 |
|  | «Елның иң яхшы журналисты» | 2 | 40 000 | 80 000 |
|  | «Объектив аша караш» | 2 | 40 000 | 80 000 |
|  | «Туган тел» | 1 | 40 000 | 40 000 |
|  | **Барлыгы** | 9 |  | 360 000 |

* 1. Махсус проектлар буенча Конкурста җиңүчеләр дипломнар һәм призлар белән бүләкләнә:

|  |  |  |
| --- | --- | --- |
| **№** | **Махсус проектлар** | **Призлар саны** |
|  | «**FIFA 2018 елда футбол буенча дөнья чемпионаты**» **-** массакүләм мәгълүмат чараларында теманы иң яхшы яктырткан өчен | 1 |
|  | **«Россия Федерациясендә волонтер елы» -** массакүләм мәгълүмат чараларында теманы иң яхшы яктырткан өчен | 1 |
|  | **«Татарстан Республикасында Лев Толстой елы» -** массакүләм мәгълүмат чараларында теманы иң яхшы яктырткан өчен | 1 |
|  | **«Шиһабетдин Мәрҗаниның тууына 200 ел» -** массакүләм мәгълүмат чараларында теманы иң яхшы яктырткан өчен | 1 |
| **Барлыгы** | | 4 |

* 1. Физик затларга премияләр Конкурс йомгаклары турында беркетмәгә имза салган мизгелдән алып 20 көн дәвамында, физик затны җиңүче дип игълан иткәннән соң Агентлык җитәкчелегенә язылган рәсми хатта күрсәтелгән банк счетына күчерү юлы белән түләнә.
  2. Юридик затларга премияләр Конкурс йомгаклары турында беркетмәгә имза салган мизгелдән алып 20 көн дәвамында, юридик затны җиңүче дип игълан иткәннән соң Агентлык җитәкчелегенә язылган рәсми хатта күрсәтелгән исәп-хисап счетына күчерү юлы белән түләнә.

1. **Аерым шартлар**
   1. Оештыручылар түбәндәгеләргә хокуклы:

* әлеге Нигезләмәдә һәм Россия Федерациясенең гамәлдәге законнарында билгеләнгән очраклардан, шулай ук бәхәсле очраклардан тыш, Конкурста катнашучылар белән язмача йә башка төрле элемтәләргә кермәскә;
* эшләрне тапшыру срогының беренче яртысында Россия Федерациясе законнары таләпләрен (РФ ГК 1058 ст.) үтәп, Конкурсны туктатырга яки әлеге Нигезләмәгә үзгәрешләр кертергә, бу хакта Агентлыкның рәсми сайтында (http://tatmedia.tatarstan.ru) **«**Яңалыклар**»** бүлегендә һәм Татарстан Республикасы Журналистлар берлегенең рәсми сайтында (http://sj.rt.ru) **«**Яңалыклар**»** бүлегендә тиешле мәгълүмат урнаштырып, Катнашучыларга хәбәр итәргә.
  1. Конкурсның максатларын һәм бурычларын үзгәртүдән тыш, калган барлык шартларына үзгәрешләр кертергә мөмкин.
  2. Конкурс шартлары үзгәрү турында хәбәрнамә алганнан соң, Конкурста катнашучы эшләрне элек билгеләнгән шартларда кабул итүне яисә кертелгән үзгәрешләрне гамәлдә түгел дип тануны таләп итә алмый. Аның эшне Конкурсның яңа шартларына туры китереп үзгәртүе алга таба конкурста катнашырга мөмкинлек бирә.
  3. Авторның Конкурс шартлары үзгәрүен яисә Конкурсның туктатылуын җитди сәбәпләр аркасында белмәве игътибарга алынмый.